Ifølge vagtchef ved Nordjylland Politi, Per Jørgensen, har natten mellem skærtorsdag og langfredag været travl: - Der har været mange fulde folk i byen i Jomfru Ane Gade, så der har været nok at se til. Vi har seks i detentionen, som ikke kunne opføre sig ordentligt, siger han til TV2/Nord. Alle seks bliver løsladt igen, når de har sover rusen ud. Så let går det ikke for en nordmand, der også havde fået mere inden for vesten, end han kunne holde til. Han endte i slagsmål i den alborgensiske festgade, og vågner nu op til en sigtelse for vold. Fredag morgen klokken 8.30 fik Nordjylland Politi en anmeldelse om, at der rendte en nøgen mand rundt på Bredgade i Tårs. Da en patrulje fik kontakt til manden, reagerede han meget voldsomt. Derfor blev han taget med til Aalborg, hvor en læge nu skal vurdere, om der er behov for at han bliver indlagt på psykiatrisk afdeling.

Opsummering:
En del af skærtorsdags påskefrokoster fortsatte i Jomfru Ane Gade. Og for en god håndfuld af deltagerne endte den festlige aften i detentionen.